**LJUBLJANSKI MARATON 2016**

Osnovnošolski tek

|  |
| --- |
| **1. KRAJ PRIREDITVE** OS-1 Središče in okolica mesta Ljubljane   **2. DATUM IN ČAS PRIREDITVE**  Sobota, 29. oktober 2016 ob 13.45 uri.   **3. PRIREDITELJ**  Mestna občina Ljubljana   **4. IZVAJALEC**  TIMING Ljubljana, društvo za izvedbo športnih programov   **5. DOLŽINA PROGE**  Dolžina proge za tekmovalni del je 2.000 m.   **6. URNIK ŠTARTOV**  - tek za učence 6. razreda OŠ (2005) ob 13.45 uri  - tek za učenke 6. razreda OŠ (2005) ob 14.00 uri - tek za učence 7. razreda OŠ (2004) ob 14.15 uri  - tek za učenke 7. razreda OŠ (2004) ob 14.30 uri  - tek za učence 8. razreda OŠ (2003) ob 14.45 uri  - tek za učenke 8. razreda OŠ (2003) ob 15.00 uri - tek za učence 9. razreda OŠ (2002) ob 15.15 uri  - tek za učenke 9. razreda OŠ (2002) ob 15.30 uri  **7. ROK PRIJAV**  Šola lahko učence prijavi na [spletni strani](http://www.vw-ljubljanskimaraton.si/sl/application/school_1) **do 15. oktobra 2016.**   **8. TEKMOVALNE KATEGORIJE** Tekmovanje je posamično in ekipno. Za vseekipni vrstni red se upošteva osem (8) najboljših uvrstitev šole v tekmovalnem delu (ne glede na kategorijo in ne glede na spol). Zmaga šola z najmanjšim številom točk. V primeru enakega števila točk o uvrstitvi šole odločajo višje uvrstitve tistih, ki so se upoštevali za točkovanje. Za točkovanje velja sistem negativnih točk.  - učenci 6. razred (2005) - učenke 6. razred (2005) - učenci 7. razred (2004) - učenke 7. razred (2004) - učenci 8. razred (2003) - učenke 8. razred (2003) - učenci 9. razred (2002) - učenke 9. razred (2002)  **9. EKIPNO TEKMOVANJE OSNOVNIH ŠOL LJUBLJANE**  Najboljšo šolo Ljubljane bomo razglasili v treh kategorijah:  - ekipno učenci (8 učencev), - ekipno učenke (8 učenk), - vseekipno učenci in učenke (8 učencev in 8 učenk). V vsaki kategoriji štejeta po 2 najbolje uvrščena učenca oziroma učenki. Za točkovanje velja sistem negativnih točk. Zmaga šola z najmanjšim številom točk. V primeru enakega števila točk o uvrstitvi šole odločajo višje uvrstitve tistih, ki so se upoštevali za točkovanje. V ekipni razvrstitvi bodo upoštevane le šole s popolnimi ekipami.  **10. ZDRAVSTVENO VARSTVO**  Vsakdo tekmuje na lastno odgovornost. Ob trasi in na cilju bo dežurala zdravniška služba.   **11. TRASA PROGE** OS-2 Tek osnovnih šol se bo pričel na Slovenski cesti in končal na Kongresnem trgu. Trasa bo potekala po ulicah in cestah središča mesta.   **12. NAGRADE**  Prvi(e) tri(je) tekmovalci(ke) prejmejo kolajne in praktične nagrade, prve tri uvrščene ekipe pa pokale.   **13. PODELITEV NAGRAD**  Podelitev priznanj in nagrad v posamični kategoriji bo takoj po prihodu v cilj, v ekipni kategoriji pa približno ob 16.00 uri na Kongresnem trgu.   **14. SPLOŠNA DOLOČILA**  Tekmovanje bo potekalo po pravilih AZS, tega razpisa in pravilih Mednarodne atletske federacije (IAAF).  Informacijska služba, ki bo dajala vsa navodila v zvezi s tekmovanjem, bo poslovala na Timingu Ljubljana, Staničeva 41, 1000 Ljubljana, tel: 01/234 80 00.  Rezultati bodo objavljeni na [spletni strani](http://vw-ljubljanskimaraton.si/sl/result/20lm).  Pritožbena komisija bo poslovala na dan tekmovanja na Kongresnem trgu v prostorih sekretariata. Pisne pritožbe sprejema pritožbena komisija s predloženo kavcijo v višini 20 EUR.  *Organizacijski odbor Volkswagen 21. Ljubljanskega maratona Župan: Zoran Janković* |